b'\n_START_ARTICLE_\nArt\xc5\xabras \xc5\xbdurauskas\n_START_SECTION_\nBiografija\n_START_PARAGRAPH_\n1979\xe2\x80\x931984\xc2\xa0m. mok\xc4\x97si Vilniaus universiteto Teis\xc4\x97s fakultete, \xc4\xafgijo teisininko kvalifikacij\xc4\x85. 1987\xe2\x80\x931989\xc2\xa0m. SSRS vidaus reikal\xc5\xb3 ministerijos akademijos aspirantas. 1991 m. bir\xc5\xbeelio 20 d. SSRS vidaus reikal\xc5\xb3 ministerijos akademijoje (Rusija) apgyn\xc4\x97 disertacij\xc4\x85 tema \xe2\x80\x9eBaud\xc5\xbeiamojo procesinio sulaikymo institutas tolesnio tarybin\xc4\x97s visuomen\xc4\x97s demokratizavimo s\xc4\x85lygomis\xe2\x80\x9c, teis\xc4\x97s moksl\xc5\xb3 kandidatas (socialini\xc5\xb3 moksl\xc5\xb3 daktaras)._NEWLINE_1984\xe2\x80\x931987\xc2\xa0m. Lietuvos TSR Vidaus reikal\xc5\xb3 ministerijos tardymo valdybos tardytojas, 1989\xe2\x80\x931990\xc2\xa0m. SSRS vidaus reikal\xc5\xb3 ministerijos mokyklos Vilniaus fakulteto d\xc4\x97stytojas, 1990\xe2\x80\x931993\xc2\xa0m. Lietuvos policijos akademijos d\xc4\x97stytojas._NEWLINE_1993\xe2\x80\x932000\xc2\xa0m. LR URM u\xc5\xbesienio reikal\xc5\xb3 ministerijos (LR URM) Konsulinio departamento (KD) direktoriaus pavaduotojas, 2000\xe2\x80\x932001\xc2\xa0m. LR URM KD direktorius, 2001\xe2\x80\x932006\xc2\xa0m. LR nepaprastasis ir \xc4\xafgaliotasis ambasadorius Kinijos Liaudies Respublikoje, taip pat Kor\xc4\x97jos Respublikai, Mongolijai ir Vietnamo Socialistinei Respublikai._NEWLINE_2006\xe2\x80\x932010\xc2\xa0m. buvo LR nepaprastasis ir \xc4\xafgaliotasis ambasadorius Graikijos Respublikoje, taip pat Kipro Respublikai (nuo 2007\xc2\xa0m.), Albanijos Respublikai (nuo 2008\xc2\xa0m.) bei 2007\xe2\x80\x932008\xc2\xa0m. Bulgarijos Respublikai._NEWLINE_2010\xe2\x80\x932012\xc2\xa0m. buvo URM Teis\xc4\x97s ir tarptautini\xc5\xb3 sutar\xc4\x8di\xc5\xb3 departamento direktorius._NEWLINE_Nuo 2012\xc2\xa0m. spalio m\xc4\x97n. iki 2013 m. rugs\xc4\x97jo m\xc4\x97n. \xe2\x80\x93 Lietuvos ambasadorius Azerbaid\xc5\xbeane. I\xc5\xa1 \xc5\xa1i\xc5\xb3 pareig\xc5\xb3 atsistatydino, 2013 m. liepos m\xc4\x97n. internete pavie\xc5\xa1inus slapta \xc4\xafra\xc5\xa1ytus jo bei ambasadoriaus Vengrijoje R.Ju\xc5\xa1kos pokalbius su diplomatais bei verslininkais Vilniuje. Pokalbiuose diplomatai dalijosi asmenin\xc4\x97mis pastabomis apie Azerbaid\xc5\xbeano ir Arm\xc4\x97nijos santykius bei kitais klausimais. At\xc5\xa1auktas i\xc5\xa1 ambasadoriaus pareig\xc5\xb3 dirbo ambasadoriumi ypatingiems pavedimams URM._NEWLINE_Nuo 2016 m. rugpj\xc5\xab\xc4\x8dio 1 d. \xe2\x80\x93 Lietuvos ambasadorius Latvijoje _NEWLINE_._NEWLINE_Moka angl\xc5\xb3, rus\xc5\xb3, lenk\xc5\xb3 kalbas._NEWLINE_Ved\xc4\x99s, turi dukr\xc4\x85.'